Saudiya Arabistonida 28 avgustda snaryad portlashi oqibatida 2 bola halok bo‘ldi. Bu haqda mamlakat fuqarolik mudofaasi boshqarmasi ma’lum qildi. "Yaman hududidan otilgan jangovar snaryad Saudiya Arabistoni fuqarosi uyiga tekkan. Oqibatda ikki qizcha halok bo‘lgan, bir oilaning 5 a’zosi jarohat olgan", deyilmoqda xabarda. Ma’lum qilinishicha, voqea Najran viloyatida yuz bergan. Shunga o‘xshash voqea 27 avgustda ham yuz bergan. O‘shanda bir bola halok bo‘lgan, yana bir bola jarohat olgan.